Antecontractul de vânzare-cumpărare poate fi încheiat chiar dacă bunul vizat nu se află în proprietatea promitentului-vânzător, cu condiția ca în momentul în care contractul de vânzare cumpărare va fi semnat acesta să aibă drept de proprietate asupra bunului. Ca exemplu, puteți încheia o promisiune pentru vânzarea unui teren sau a unei case pe care urmează să le moșteniți de la părinți și asupra cărora veți deveni proprietar la momentul semnării contractului autentic de vânzare-cumpărare.